 Abwaan Cawaale aqoon kale uma uusan lahayn lammaanahan, balse warkooda waxaa uu kala socday baraha bulshada oo aad looga hadal-hayay, kaddib markii uu maansadan sameeyey ayaa waxa uu la sheekaystay wiilka ay dhacdadani qusayso, markii aan wada sheekaysannay waxa uu ii sheegay inuu xilligaas uu naf ka quustay iyadoo markaas tirada dadka ku deeqayey kilida ay marayso lix qof, gabadhan oo lagu magacaabo Sagal ilma adeerada yihiin ayaa goaansatay inay killideeda ugu deeqdo, kaddib wiilka ayaa waxa uu ka fikiray sidii uu ugu mahadcelin lahaa gabadha, waxa uuna goaansaday inuu naftiisa la qaybsado, madaama ay laba killiyood oo kaliye ay ku wada noolyihiin, markii aan sheekada maqlay waxaan is iri haddii aysan dadkani Soomaali ahaan lahayn qisadooda buugaag ayaa laga qori lahaa ama filimaan ayaa laga samayn lahaa, markaas ayaan goaansaday inaan gabay ka samayn karo oo aan taariikhayn karo. 